Sittèmmiru 2007

**[[1 di sittèmmiru]], sabbatudìa** 
*Etna: doppu na para jorna di espursioni di sulu gas, l'Etna ncuminza n'attività eruttiva di tipu strumbuliana.
----
**[[4 di sittèmmiru]]**, **martidìa**. 
*Etna:Na spittaculari erruzzioni accuminciau dû tardu pumiriggiu di oggi ntâ l'Etna: ntô ciancu urientali dû crateri di sud-est ci sunnu funtani di lava àuti cintinara di metri. Ntô vurcanu si furmau na nùvula di cìnniri longa quarchi dui chilòmitri, ca lu ventu manna agghiri Furnazzu e Milu. Pri pricauzzioni, a partiri di l'una di stanotti, si dicisi di chiùdiri pâ cìnniri l'airoportu di Catania.
----
**[[5 di sittèmmiru]], mercuridìa** 
*Nicaragua. Lu cicluni *Felix* agghica puru iddu a forza 5. Quattru li morti di ieri.
----
**[[5 di sittèmmiru]],** **mercuridìa**. 
*Etna:Di stamatina terminau  l’erruzzioni di l’Etna,  ca durau accussì menu di  gn’ jornu. Nzèmula a l’erruzzioni, spirdenu macari  li trimori nterni dû vurcanu e la nisciuta dê nùvula di cìnniri. Picciò pari ca ss’eruzzioni si cuncrudiu, ma, dìciunu li vurcanòlughi, ca cci po’ èssiri la pussibilità di àutri erruzzioni. 
----
**[[6 di sittèmmiru]], jovidìa**
*Mòdena: Lu cèlibbri cantanti lìricu Lucianu Pavarotti mori â sò casa a 71 anni pi nu tumuri ô pancreas.

----
**[[8 di sittèmmiru]], sabbutudìa**
*Algiria: Doppu nu piriudu di rialtiva calma, dui attintati kamikazi ntî l'est dû Paisi fìciru na quarantina di morti sti ùrtimi jorna.
*Afganistan: Osama bin Laden si fa vivu cu nu novu missaggiu riggistratu.
----

**[[9 di sittèmmiru]], duminicadìa**
*Rieti: Lu currituri amiricanu Asafa Powell batti lu sò record dû munnu ntâ cursa dî 100 metri, stabbilennu lu tempu di 9' '74.
----
**[[16 di sittèmmiru]], dumincadìa**
*Sport: Ntâ cursa di Formula 1 'n Belgiu li Ferrari di Raikkonen e Massa agghicanu davanti a tutti. Ô Portugallu, doppu misi d'astinenza, Valintinu Rossi vinci nu gran premiu di motociclismu.

----
**[[20 di sittèmmiru]], vinniridìa**
*Catania: Dû 20 ô 24 di sittèmmiru ê Ciminèri si svolgi lu Festival dû folclori sicilianu. Duminicadìa è puru privista na missa 'n sicilianu, lingua già usata ntî diversi banni dâ Sicilia ntî certi rituali tradizziunali comu la ricostruzzioni di via crucis o li prisepi viventi. 
----

**[[22 di sittèmmiru]], dumincadìa**
*Pariggi: Mori Marcel Marceau, lu mimu francisi.  Cci nn'avìa 84 anni.
----

**[[26 di sittèmmiru]], mercuridìa**
*Myanmar - A sta jurnata, a Yangon,  mìnimu quattru pirsuni  (tri di chisti èrunu mònichi buddisti) foru ammazzati dê forzi di l’òrdini   e n’ àutru cintinaru arristau firutu (na cinquantina di st’àutri sunu, macari iddi, mònichi); chissu pi riprìmiri li manifistazzioni di prutesta, ca s’hannu vistu nta st’ùrtimi jorna nta ssu paisi, contra a la giunta militari. - Lu Cunsigghiu di Sicurizza di l'Onu, oggi fà na riunioni ê tri di pumiriggiu (urariu di Nova York) pi cunzultazzioni urgenti  sùpira  l’ex Birmania.
----
**[[27 di sittèmmiru]], jovidìa.**
*Myanmar - Oggi ntô Myanmar nn'hann'ammazzatu n'àutri novi (ottu manifistanti e nu giurnalista giappunisi) e cu oggi sunu agghicati a 15 li morti (e cintinara d'arresti) pi manu dê militari, ca vòlunu accussì riprìmiri li manifistazziuni pacìfichi pupulari. -  Â Mèrica ci manna a diri a ssa giunta militari di frimmari sùbbutu la viulenza cuntru a li manifistanti, ma la riazzioni dâ Mèrica e dû munnu uccidintali pari tanticchia dèbbuli pi chiddu ca sta succidennu, e ca ancora nun sapemu comu finisci, nta ssa parti dû munnu (tantu, a cu cci ntiressa ? ddocu pitroliu nun ci nn'è.)

----

'''30 di sittèmmiru
*Berlinu: L'etìopi Haile Gebreselassie, campiuni olimpicu dî 10.000 m, battiu lu record dâ maratona cû tempu di 2 uri 4 minuti e 26 secunni.

## Viditi puru
* Austu 2007
* Uttùviru 2007
* 2007

Catigurìa:Sittèmmiru
Catigurìa:Nutizzî
Catigurìa:2007
Catigurìa:Abbinimenti